Diari Oficial de la Generalitat Valenciana


Sumari del DOGV 6453, del 04-02-2011 (2011/312)

Notificació de la interlocutòria dictada en el recurs d'apel·lació número 697/2009.
-----------------------------------------------------------------------------------

### Dades del document

Número de DOGV
:   6453

Data del DOGV
:   04-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/312


Organisme emissor
:   Audiència Provincial d'Alacant

Tipus de document
:   Anunci

Notificació de la interlocutòria dictada en el recurs d'apel·lació número 697/2009. [2011/312]  
En el recurs d'apel·lació número 000697/2009, tramitat en la Secció Cinquena de l'Audiència Provincial d'Alacant, s'ha dictat la interlocutòria que té l'encapçalament i la dispositiva que són com segueix:  
«Interlocutòria número 99   
President: José Luis Úbeda Mulero.  
Magistrada: Visitación Pérez Serra.  
Magistrada: María Teresa Serra Abarca.  
Alacant, 6 de maig de 2010  
La Secció Cinquena de l'Audiència Provincial d'Alacant, integrada per les persones indicades al marge, ha vist les actuacions de judici d'execució número 1333/2008, seguides al Jutjat de Primera Instància número 5 d'Alacant, de les quals coneix en grau d'apel·lació en virtut del recurs entaulat per la part demandant, Comunitat de Propietaris Edificio Monte y Mar Bloque II, representada pel procurador Luis Beltrán Gámir i dirigida pel lletrat Ramón-Ángel Cabo Rebolledo. I, com a apel·lada demandada no compareguda, Cristina Moreno Cabido, que consta en rebel·lia en primera instància.  
Part dispositiva  
Estime el recurs d'apel·lació interposat per la Comunitat de Propietaris Monte y Mar Bloque II contra la interlocutòria dictada amb data 20 d'octubre de 2008, la qual desestima el recurs de reposició contra la interlocutòria de data 31 de juliol d'aqueix any en el procediment d'execució número 1333/2008, tramitat davant el Jutjat de Primera Instància número 5 d'Alacant, revoque l'esmentada resolució i deixe sense efecte el pronunciament que declara que no pertoca l'embargament de la finca designada per l'executant, que caldrà disposar si no hi ha causa que ho impedisca distinta de la que ha sigut objecte d'aquesta apel·lació, sense fer imposició expressa de les costes processals causades en aquesta alçada. Notifiqueu aquesta resolució de conformitat amb el que disposen els articles 248.4 de la Llei Orgànica del Poder Judicial i 208.4 i 212.1 de la Llei d'Enjudiciament Civil, i, en el seu moment, torneu les actuacions al jutjat de procedència, sol·licitant un justificant de recepció, acompanyat d'un certificat literal d'aquesta resolució als efectes oportuns, i uniu-ne una altra al rotlle d'apel·lació. Aquesta és la nostra interlocutòria, contra la qual no s'hi pot interposar cap recurs ordinari, resolent en grau d'apel·lació, que pronunciem, manem i firmem».  
I perquè conste i valga de notificació de forma deguda a la litigant declarada en rebel·lia i en parador ignorat, Cristina Moreno Cabido, es publica aquest edicte, amb l'advertiment a la part que contra aquesta resolució no s'hi pot interposar cap recurs ordinari.  
Alacant, 14 de desembre de 2010.- La secretària judicial: Inmaculada Rubio Sáenz.